Így szállták meg a nácik a Keleti környékét | 24.hu
Így szállták meg a nácik a Keleti környékét	Neményi Márton
ír, fotóz. 2015. 11. 26. 06:41	Mármint az igazi nácik. Mármint nem igaziból. ...mindegy, inkább mutatjuk.	Filmet forgatnak Budapesten. Nagy produkciónak tűnik, már legalább egy hónapja forgatnak itt-ott, főleg a nyolcadik kerület lepukkant részében (Magdolna-negyed), de felbukkant a stáb a Bakács téri templomnál is. A film 1942-ben játszódik majd, többek közt Prágában, tehát díszletigényes forgatás, a cseh fővárost pedig Budapest “alakítja”.
A mozi címe HHHH (igen, így), és arról szól, hogyan próbálta megölni a cseh ellenállás Reynard Heidrich SS- és Gestapo-vezért, a “végső megoldás” kitervelőjét. A véreskezű nácit a legutóbbi terminátor, Jason Clarke játssza majd, de főszerepet kap Rosamund Pike és Mia Wasikowska is. A rendező francia, a produkció nemzetközi, a stáb jó része pedig magyar, természetesen.
A napokban épp a Keleti pályaudvar melletti kis utcákban forgattak, ami már csak azért is érdekes volt, mert a díszleteket és a kellékeket – korabeli biciklitároló, cégérek, újságosbódék, reklámok és náci propagandaplakátok – ugyan elkészítették és felaggatták, a forgatási helyszínt azonban egy-két biztonsági embert leszámítva őrizetlenül hagyták, azaz bárki szabadon mászkálhatott a negyvenes évek Prágájában, járt a villamos, közlekedtek az autók. A két világ találkozása pedig elég szürreális képeket szült. Íme:
Bréking! Jennifer Lawrence felcsap rendezőnek	×